Du kan hænge en plakat op på flere måder – med abe-/elefantsnot, med tegnestifter, i lister eller i en ramme.
Den usynlige måde at hænge en plakat op på er med det såkaldte elefantsnot. Materialet er en klistret modellervoksagtig klump, der kan tilpasses præcis den størrelse, du ønsker, og som ikke ødelægger plakaten eller væggen. Når du vælger at bruge elefantsnot, er det en god idé at markere en linje på væggen inden, så du er sikker på, at plakaten hænger lige. Elefantsnot er ikke velegnet til at flytte på.
Ophæng med tegnestifter er den nemme løsning, der kan justeres. Ulempen er, at der laves huller i plakaten, og det er nødvendigt at vælge en væg der er ”blød” nok, for at tegnestifterne kan bruges.
Med plastiklister, der skydes omkring top og bund på plakaten, undgår du huller i plakaten og behøver kun en enkelt tegnestift eller et søm til ophæng af snoren fra toplisten. Vælg evt. transparente lister.
Hvis du vælger at hænge plakater til stuen op i rammer, er det rammens stil, der afgør looket for vægdekorationen som helhed. En plakat kan se meget forskellig ud i en ornamenteret guldramme kontra i en glat, sort træramme. Vælg en neutral ramme, hvis plakaten i sig selv skal i fokus, eller gå efter en ramme i en farve, som går igen i plakaten for et mere harmonisk udtryk.
Hæng dine plakater til stuen eller til andre rum i boligen hvor du har lyst, og giv din plakat nyt liv engang i mellem med forskellige ophængningsmetoder eller rammer.